
Eiropas Parlaments,
–	ņemot vērā Komisijas priekšlikumu Parlamentam un Padomei (COM(2023)0515),
–	ņemot vērā Līguma par Eiropas Savienības darbību 294. panta 2. punktu un 21. panta 2. punktu un 114. pantu, saskaņā ar kuriem Komisija tam ir iesniegusi priekšlikumu (C9‑0327/2023),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Eiropas Ekonomikas un sociālo lietu komitejas 2024. gada 17. janvāra atzinumu[footnoteRef:1], [1:  	Oficiālajā Vēstnesī vēl nav publicēts.] 

–	ņemot vērā Reglamenta 59. pantu,
–	ņemot vērā Juridiskās komitejas atzinumu,
–	ņemot vērā Iekšējā tirgus un patērētāju aizsardzības komitejas ziņojumu (A9‑0006/2024),
1.	pieņem pirmajā lasījumā turpmāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.







P9_TC1-COD(2023)0314
Eiropas Parlamenta nostāja, pieņemta pirmajā lasījumā 2024. gada 13. martā, lai pieņemtu Eiropas Parlamenta un Padomes Regulu (ES) 2024/...,  ar ko Regulas (ES) Nr. 1024/2012 un (ES) 2018/1724 groza attiecībā uz Iekšējā tirgus informācijas sistēmas un vienotās digitālās vārtejas izmantošanu dažu Eiropas Parlamenta un Padomes Direktīvā (ES) .../... par Eiropas pārrobežu asociācijām (COM(2023)0516) noteikto prasību izpildei 
(Dokuments attiecas uz EEZ)
EIROPAS PARLAMENTS UN EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 21. panta 2. punktu un 114. pantu,
ņemot vērā Eiropas Komisijas priekšlikumu,
pēc leģislatīvā akta projekta nosūtīšanas valstu parlamentiem,
ņemot vērā Eiropas Ekonomikas un sociālo lietu komitejas atzinumu[footnoteRef:2], [2: 	Atsauce uz atzinumu] 

saskaņā ar parasto likumdošanas procedūru,


tā kā:
(1)	Eiropas Parlamenta un Padomes Direktīvā (ES) par Eiropas pārrobežu asociācijām (COM(2023)516)[footnoteRef:3] ir paredzēti pasākumi, ar kuriem koordinē Eiropas pārrobežu asociāciju (ECBA) izveides un darbības nosacījumus, lai veicinātu, ka tiek efektīvi īstenota bezpeļņas asociāciju, kas darbojas iekšējā tirgū, pārvietošanās brīvība. [3: 	Eiropas Parlamenta un Padomes Direktīva (ES) …/… (...) par Eiropas pārrobežu asociācijām (OV atsauce).] 

(2)	Ievērojot Direktīvas COM(2023)516 30516 28. panta 2. punktu, administratīvā sadarbība un informācijas apmaiņa starp dalībvalstu kompetentajām iestādēm jāīsteno, izmantojot Iekšējā tirgus informācijas sistēmu (“IMI sistēmu”), kas izveidota ar Eiropas Parlamenta un Padomes Regulu (ES) Nr. 1024/2012[footnoteRef:4]. Šā iemesla dēļ IMI sistēmā būtu jāievieš nepieciešamās administratīvās sadarbības procedūras un procedūras informācijas apmaiņai starp kompetentajām iestādēm. [Gr. 1] [4: 	Eiropas Parlamenta un Padomes Regula (ES) Nr. 1024/2012 (2012. gada 25. oktobris) par administratīvo sadarbību, izmantojot Iekšējā tirgus informācijas sistēmu, un ar ko atceļ Komisijas Lēmumu 2008/49/EK (“IMI regula”) (OV L 316, 14.11.2012., 1. lpp.).] 



(3)	Saskaņā ar Eiropas Parlamenta un Padomes Regulas (ES) 2018/1724[footnoteRef:5]2. un 3. pantu vienotā digitālā vārteja sniedznodrošina piekļuvi informācijai, procedūrām, kā arī palīdzības un problēmu risināšanas pakalpojumiem Savienības pilsoņiem, fiziskām personām ar pastāvīgu dzīvesvietu kādā no dalībvalstīm un juridiskām personām ar juridisko adresi kādā no dalībvalstīm. Ar šo regulu būtu jāgroza Regulas (ES) 2018/1724 rezolutīvā daļa un I pielikums būtu jāgroza, lai nodrošinātu izpratni, ka darbības joma attiecas ne tikai uz pilsoņiem un uzņēmumiem, bet arī uz juridiskām personām, kas nav uzņēmumi, piemēram, ECBA. [Gr. 2] [5: 	Eiropas Parlamenta un Padomes Regula (ES) 2018/1724 (2018. gada 2. oktobris), ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012 (OV L 295, 21.11.2018., 1. lpp.).] 

(4)	Eiropas Parlamenta un Padomes Regula (ES) 2018/1724[footnoteRef:6], ar ko tika izveidota vienotā digitālā vārteja, paredz vispārējus noteikumus, kuri attiecas uz tiešsaistes informācijas sniegšanu, procedūrām un palīdzības pakalpojumiem, kas ir nozīmīgi iekšējā tirgus darbībai. Procedūrām, uz kurām attiecas šī regula, būtu jāatbilst Regulas (ES) 2018/1724 prasībām, lai nodrošinātu, ka ikviena ECBA var pilnībā izmantot tiešsaistes procedūras un apliecinājumu automatizētu pārrobežu apmaiņu saskaņā ar vienreizējas iesniegšanas principu. Šīs procedūras ietver ECBA reģistrācijas pieteikuma iesniegšanu un ECBA juridiskās adreses pārcelšanas procedūru. [6: 	Eiropas Parlamenta un Padomes Regula (ES) 2018/1724 (2018. gada 2. oktobris), ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012 (OV L 295, 21.11.2018., 1. lpp.).] 



(5)	Tādēļ Regulas (ES) Nr. 1024/2012 un (ES) 2018/1724 būtu attiecīgi jāgroza,
(5a)	Saskaņā ar Regulas (ES) 2018/1725 42. panta 1. punktu ir notikusi apspriešanās ar Eiropas Datu aizsardzības uzraudzītāju, kas atzinumu ir sniedzis 2023. gada 31. oktobrī. [Gr. 3]
IR PIEŅĒMUŠI ŠO REGULU.


1. pants
Regulas (ES) Nr. 1024/2012 grozījums
Regulas (ES) Nr. 1024/2012 pielikumā pievieno šādu jaunu 16. punktu:
“16.	Eiropas Parlamenta un Padomes Direktīva (ES) par Eiropas pārrobežu asociācijām (COM(2023)516)*: 19. panta 2. punkts, 19. panta 4. punkts, 23. panta 5. punkts, 23. panta 6. punkts, 23. panta 7. punkts, 24. panta 3. punkts, 25. panta 6. punkts un 27. pants.”
____________________
*(OV atsauce).”


2. pants
Grozījumi Regulā (ES) 2018/1724
Regulu (ES) 2018/1724 groza šādi:
(1)	regulas 1. panta 1. punkta a) apakšpunktu aizstāj ar šādu:
“a)	vienotas digitālās vārtejas izveidi un darbību, lai pilsoņiem, uzņēmumiem un juridiskām personām, kas nav uzņēmumi, sniegtu vieglu piekļuvi kvalitatīvai informācijai, efektīvām procedūrām un noderīgiem palīdzības un problēmu risināšanas pakalpojumiem attiecībā uz Savienības un dalībvalstu noteikumiem, kurus piemēro pilsoņiem, uzņēmumiem un juridiskām personām, kas nav uzņēmumi, kad tie izmanto vai plāno izmantot tiem Savienības iekšējā tirgus tiesību aktos paredzētās tiesības, LESD 26. panta 2. punkta nozīmē;;”


(2)	regulas 1. panta 1. punkta b) apakšpunktu aizstāj ar šādu:
“b)	tiešsaistes procedūru izmantošanu pārrobežu lietotājiem un attiecībā uz vienreizējas iesniegšanas principa īstenošanu saistībā ar šīs regulas II pielikumā uzskaitītajām procedūrām un procedūrām, kas noteiktas Direktīvās 2005/36/EK, 2006/123/EK, 2014/24/ES, 2014/25/ES un …/…*;”
____________________
“* Eiropas Parlamenta un Padomes (...) Direktīva (ES) …/… par Eiropas pārrobežu asociācijām (OV atsauce).;”
(3)	regulas 2. panta 2. punkta c) apakšpunktu aizstāj ar šādu:
“c)	informācijai par palīdzības un problēmu risināšanas pakalpojumiem, kuri uzskaitīti III pielikumā vai minēti 7. pantā un kurus pilsoņi, uzņēmumi un juridiskās personas, kas nav uzņēmumi, var izmantot, ja tiem radušies jautājumi vai problēmas, kas saistītas ar šā punkta a) un b) apakšpunktā minētajām tiesībām, pienākumiem, noteikumiem vai procedūrām, un saitēm uz šiem pakalpojumiem.;”


(4)	regulas 14. panta 1. punktu aizstāj ar šādu:
“1.	Lai būtu iespējama apliecinājumu apmaiņa šīs regulas II pielikumā uzskaitīto tiešsaistes procedūru un Direktīvās 2005/36/EK, 2006/123/EK, 2014/24/ES, 2014/25/ES un …/…/… noteikto procedūru vajadzībām, Komisija sadarbībā ar dalībvalstīm izveido tehnisku sistēmu automatizētai apliecinājumu apmaiņai starp kompetentajām iestādēm dažādās dalībvalstīs (“tehniskā sistēma”).;”
(5)	Regulas (ES) 2018/1724 I pielikumu groza šādi:
a)	virsrakstu aizstāj ar šādu:
“Saraksts. Informācijas jomas, kuras ir būtiskas pilsoņiem, uzņēmumiem un juridiskām personām, kas nav uzņēmumi, ar juridisko adresi kādā no dalībvalstīm, kuri izmanto 2. panta 2. punkta a) apakšpunktā minētās tiesības iekšējā tirgū;


aa)	sadaļā “Informācijas jomas, kas saistītas ar uzņēmumiem” J punktu aizstāj ar šādu:
“Informācijas jomas, kas saistītas ar uzņēmumiem:

	Joma
	INFORMĀCIJA PAR TIESĪBĀM, PIENĀKUMIEM UN NOTEIKUMIEM

	J. 	Uzņēmējdarbības sākšana, veikšana un pārtraukšana

	1. 	Uzņēmuma reģistrēšana, juridiskā statusa maiņa vai slēgšana (reģistrācijas procedūras un juridiskie statusi uzņēmējdarbības veikšanai)
2.	 Uzņēmuma juridiskās adreses pārcelšana uz citu dalībvalsti
2.a 	Saistības pret kreditoriem un attiecībā uz darba ņēmēju tiesību ievērošanu saistībā ar uzņēmuma juridiskās adreses pārcelšanu uz citu dalībvalsti
3. 	Intelektuālā īpašuma tiesības (patenta pieteikums, preču zīmes, rasējuma vai dizaina reģistrēšana, licences saņemšana reproducēšanai)
4. 	Komercprakses taisnīgums un pārredzamība, arī patērētāju tiesības un garantijas, kas saistītas ar preču un pakalpojumu pārdošanu
5. 	Tiešsaistes rīku nodrošināšana pārrobežu maksājumiem preču un pakalpojumu tirdzniecībai tiešsaistē
6. 	Tiesības un pienākumi, kas izriet no līgumtiesībām, arī procenti par nokavētu maksājumu
7. 	Maksātnespējas procedūra un uzņēmumu likvidēšana
8. 	Kredītapdrošināšana
9. 	Uzņēmumu apvienošana vai pārdošana
10. 	Uzņēmuma valdes locekļu vai direktoru civiltiesiskā atbildība
11. 	Noteikumi un pienākumi attiecībā uz personas datu apstrādi


[Gr. 4]


(b)	pievieno šādas informācijas jomas:
[bookmark: _GoBack]“Informācijas jomas, kuras saistītas ar juridiskām personām, kas nav uzņēmumi, ar juridisko adresi kādā no dalībvalstīm
	AA. Juridiskas personas, kas nav uzņēmums, darbības sākšana, veikšana un izbeigšana
	1. 	Juridiskas personas, kas nav uzņēmums, reģistrēšana, juridiskā statusa maiņa vai darbības izbeigšana (reģistrācijas procedūras un juridiskie statusi)
2. 	Juridiskas personas, kas nav uzņēmums, juridiskās adreses pārcelšana uz citu dalībvalsti
2.a	Saistības pret kreditoriem un attiecībā uz darba ņēmēju tiesību ievērošanu saistībā ar juridiskas personas, kas nav uzņēmums, juridiskās adreses pārcelšanu uz citu dalībvalsti
3. 	Intelektuālā īpašuma tiesības (patenta pieteikums, preču zīmes, rasējuma vai dizaina reģistrēšana, licences saņemšana reproducēšanai)
4. 	Komercprakses taisnīgums un pārredzamība, arī patērētāju tiesības un garantijas, kas saistītas ar preču un pakalpojumu pārdošanu
5. 	Tiešsaistes rīku nodrošināšana pārrobežu maksājumiem preču un pakalpojumu tirdzniecībai tiešsaistē
6. 	Tiesības un pienākumi, kas izriet no līgumtiesībām, arī procenti par nokavētu maksājumu
7.	 Maksātnespējas procedūra un juridisku personu, kas nav uzņēmumi, likvidēšana
8. 	Kredītapdrošināšana
9. 	Juridiskas personas, kas nav uzņēmums, apvienošana vai pārdošana
10. 	Juridiskas personas, kas nav uzņēmums, valdes locekļu vai direktoru civiltiesiskā atbildība
11. 	Noteikumi un pienākumi attiecībā uz personas datu apstrādi

	AB. Darbinieki
	1. Nodarbinātības kārtība, kas noteikta ar likumu vai normatīvu instrumentu (arī darba laiks, apmaksāts atvaļinājums, tiesības uz atvaļinājumu, ar virsstundām saistītas tiesības un pienākumi, veselības pārbaudes, līgumu izbeigšana, atlaišana no darba un štatu samazināšana) 2. Sociālā nodrošinājuma tiesības un pienākumi Savienībā (reģistrēšanās darba devēja statusā, darbinieku reģistrēšana, paziņošana par darbinieka līguma izbeigšanu, sociālo iemaksu veikšana, ar pensijām saistītās tiesības un pienākumi) 3. Darba ņēmēju nodarbināšana citās dalībvalstīs (darba ņēmēju norīkošana, noteikumi par pakalpojumu brīvu sniegšanu, uzturēšanās prasības darba ņēmējiem) 4. Vienāda attieksme (noteikumi par diskriminācijas aizliegumu darbavietā, noteikumi par vienādu samaksu vīriešiem un sievietēm un attiecībā uz darbinieku darba līgumiem uz laiku vai nenoteiktu laiku) 5. Noteikumi par darbinieku pārstāvību

	AC. Nodokļi
	1. PVN: informācija par vispārējiem noteikumiem, par likmēm un atbrīvojumiem, reģistrēšanās PVN reģistrā un PVN maksāšana, atmaksājuma saņemšana 2. Akcīzes nodokļi: informācija par vispārējiem noteikumiem, par likmēm un atbrīvojumiem, reģistrēšanās akcīzes nodokļa maksātāja statusā un akcīzes nodokļa maksāšana, atmaksājuma saņemšana 3. Muitas nodevas un citi nodokļi un nodevas, ko iekasē par importu 4. Muitas procedūras importam un eksportam saskaņā ar Savienības Muitas kodeksu 5. Citi nodokļi: maksāšana, likmes, nodokļu deklarācijas

	AD. Preces
	1. CE marķējuma saņemšana 2. Noteikumi un prasības produktiem 3. Piemērojamo standartu noteikšana, tehniskās specifikācijas un produktu sertificēšana 4. Tādu produktu savstarpēja atzīšana, kuriem nepiemēro Savienības specifikācijas 5. Bīstamu ķīmisko vielu klasificēšanas, marķēšanas un iepakošanas prasības 6. Tālpārdošana/pārdošana ārpus uzņēmuma telpām: informācija, kas jāsniedz klientiem pirms darījuma, līguma rakstiska apstiprināšana, atteikšanās no līguma, preču piegāde, citi konkrēti pienākumi 7. Defektīvi produkti: patērētāju tiesības un garantijas, pēcpārdošanas pienākumi, cietušā tiesiskās aizsardzības līdzekļi 8. Sertifikācija, marķējumi (EMAS, energomarķējums, ekodizains, ES ekomarķējums) 9. Pārstrāde un atkritumu apsaimniekošana

	AE. Pakalpojumi
	1. Licenču, pilnvaru vai atļauju saņemšana juridiskas personas, kas nav uzņēmums, darbības sākšanai un veikšanai 2. Paziņošana iestādēm par pārrobežu darbību 3. Profesionālās kvalifikācijas, arī arodizglītības un arodapmācības, atzīšana

	AF. Juridiskas personas, kas nav uzņēmums, finansēšana
	1. Piekļuves iegūšana finansējumam Savienības līmenī, arī Savienības finansēšanas programmas un dotācijas 2. Piekļuves iegūšana finansējumam valsts līmenī 3. Juridiskām personām, kas nav uzņēmumi, paredzētas iniciatīvas (apmaiņa, darbā ievadīšanas programmas utt.)

	AG. Publiskā iepirkuma līgumi
	1. Dalība publiskajā iepirkumā: noteikumi un procedūras 2. Piedāvājuma iesniegšana tiešsaistē, atbildot uz uzaicinājumu iesniegt piedāvājumus 3. Ziņošana par iepirkuma procesa pārkāpumiem

	AH. Darba aizsardzība
	1. Darba aizsardzības pienākumi saistībā ar dažādiem darbības veidiem, arī risku novēršana, informācija un apmācība.


[Gr. 5]



3. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
…,
Eiropas Parlamenta vārdā –	Padomes vārdā –
priekšsēdētāja	priekšsēdētājs / priekšsēdētāja

